Príloha – tézy zmien vo vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákona (tlač 1051), ktorými sa navrhované doplnenie Ústavy Slovenskej republiky premietne do tohto návrhu zákona

1. V Čl. I bod 4. znie:

§ 1 sa dopĺňa odsekom 4, ktorý znie:

 „(4) Tento zákon upravuje aj podmienky prepravy vody dopravnými prostriedkami alebo potrubím odobratej z vodných útvarov nachádzajúcich sa na území Slovenskej republiky cez hranice Slovenskej republiky (ďalej len „preprava vody“) na humanitárnu pomoc a pomoc v núdzových stavoch.“.

2. V Čl. I bod 26. znie:

 26. Za § 17 sa vkladá § 17a, ktorý vrátane nadpisu znie:

„§ 17a

Preprava vody

 Využívanie vody na prepravu vody podlieha ochrane štátux) z dôvodu výlučného vlastníctva štátu a v záujme ochrany jej významov uvedených v § 1 ods. 2 písm. h).

 Vody podliehajúce zákazu prepravy za hranice Slovenskej republiky, resp. ochrane štátu podľa odseku 1 sú

podzemné vody, vrátane geotermálnych vôd,

prírodné liečivé vody,

prírodné minerálne vody,

povrchové vody (vodné toky, vodné nádrže , vodárenské nádrže, kanály, jazerá,...)

 Prepravu vody možno uskutočniť iba v prípade humanitárnej pomociy) a v prípade núdzových stavovz) pri dodržaní nasledovných podmienok:

výber miesta /lokality vodného útvaru podľa jeho stavu (kvalita, kvantita),

zohľadnenie súčasnej a výhľadovej potreby vody pre odberateľov daného regiónu,

zohľadnenie prednostného určenia na pitné účely pre obyvateľov na území Slovenskej republiky.

 Poskytnutie pomoci bude obmedzené na čas nevyhnutný na humanitárnu pomoc alebo vyriešenie núdzového stavu.

 Porušenie ustanovení týkajúcich sa prepravy vody podľa tohto paragrafu bude sankcionované pokutou vo výške 100 000 eur a okamžitým zrušením povolenia na užívanie vôd.“.

x) Čl. 4 Ústavy Slovenskej republiky.

y) Zákon 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

z) Čl. 5 ods. 1 Ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.